На такмичењу у Сочију 27. маја 2012. на 400 м препоне, постиже резултат од 53,87 секунди, што је за 1,5 секунди било боље од њеног личног рекорда. Тим упсехом Давидова је постала лидер светске листе у тој сезони, улази у репрезентацију Русије за Олимпијске игре у Лондону и постаје озбиљан кандидат за олимпијску медаљу. Постићи такав успех у једној години на тако високом нивоу изгледало је немогуће. Али Давидова доказује супротно победама на Печенкин купу и Меморијалу Жуковски, а затим је била једна од ретких лидера руске екипе које су одлучиле да учествују на Европском првенству у Хелсинкију иако су је за месец дана очекивале Олимпијске игре у Лондону.